കള്ളച്ചിരിയോടെ മാണിസാറിന്റെ നമ്ബര് പച്ചക്ക് പൊളിച്ച മമ്മൂട്ടി, മാധ്യമപ്രവര്ത്തകന്റെ കുറിപ്പ് കൊച്ചി: മലയാളത്തിന്റെ മെഗാസ്റ്റാര് മമ്മൂട്ടിക്ക് എഴുപത് വയസ്സ് തികയുകയാണ്. മാധ്യമപ്രവര്ത്തകനായ പിജി സുരേഷ് കുമാര് മമ്മൂട്ടിയേയും കെഎം മാണിയേയും കുറിച്ച് പങ്കുവെച്ച കുറിപ്പ് ശ്രദ്ധ നേടുകയാണ്. കുറിപ്പ് വായിക്കാം. മമ്മൂട്ടിയും മാണിയും പിന്നെ ഞാനും... പേരിലെ പ്രാസത്തിനപ്പുറം സൌന്ദര്യബോധത്തിലും ചിട്ടയിലുമൊക്കെ എവിടെയോ ചില സാമ്യം മാണിക്കും മമ്മൂട്ടിക്കും ഇല്ലേ?വൃത്തിയിലും വെടിപ്പിലും വിട്ടുവീഴ്ചയില്ലാത്ത മാണിസാറിന് നിലപാടുകള്ക്കൊപ്പം ദൃഢത രൂപസൌന്ദര്യത്തോടുമുണ്ടെന്നറിയാത്തവര് കുറവാണ്. ഏഴുവര്ഷം മുമ്ബ്... സ്ഥലം കൊച്ചിയിലെ പഞ്ചനക്ഷത്രഹോട്ടല്. സമസ്ത മേഖലകളിലെയും പ്രമുഖര് അഥിതികളായ വിവാഹസല്ക്കാരം. താഴത്തെ വരാന്തയില് നില്ക്കുമ്ബോള് മന്ത്രി മാണി വന്നിറങ്ങുന്നു. മകനും അനുയായികളുമൊപ്പം. ജാള്യത വേണ്ട, ശൈലജ ടീച്ചറെ ആരോഗ്യമന്ത്രിയായി തിരികെ കൊണ്ടുവരണം, പിണറായി സര്ക്കാരിനോട് സംവിധായകന് എന്റെ കൈയ്യില്പിടിച്ച് അകത്തേക്ക് നടന്നു. അത്ര അടുപ്പം കൊണ്ടല്ല, അദ്യം കാണുന്ന കൈ എന്ന മാണിസാറിന്റെ ശീലമായി കണ്ടാല് മതി ലിഫ്റ്റിലേക്കടുക്കുമ്ബോള് അതുതുറന്ന് സാക്ഷാല് മമ്മൂട്ടി താഴേക്ക്. മമ്മൂട്ടി കൈനീട്ടി. മാണിസാര് ഇരുകൈകളും ചേര്ത്ത് പിടിച്ച് കുലുക്കി ചിരിച്ചാശ്ളേഷിച്ച് മുന്നോട്ടാഞ്ഞു. പക്ഷേ മറുതലക്കല് ആ പിടി വിട്ടില്ല. മിന്നോട്ടാഞ്ഞ മാണിസാര് പിടിവിടാത്തതിനാല് ഒന്ന് പിന്നോട്ടാഞ്ഞു. മമ്മൂട്ടി മാണിസാറിന്റെ മുഖത്തേക്ക് മുഖം ചേര്ത്തു. മാണിസാറേ ഇത് മമ്മൂട്ടിയാ. അക്ഷരാര്ത്ഥത്തില് മാണിസാര് ഉച്ചത്തില് അയ്യോ എന്ന് വിളിച്ചുപോയി. അപ്പോള് മമ്മൂട്ടി... എനിക്കറിഞ്ഞൂടേ മാണിസാറിനെ. എത്രപേരെ ഒരുദിവസം കാണേണ്ടതാ. പിടിവിട്ട് തേവള്ളിപ്പറമ്ബില് ജോസഫ് അലക്സിനെപ്പോലെ മമ്മൂട്ടി നടന്നുനീങ്ങി. മമ്മൂക്കയെ വീട്ടില് ഒരു നോക്ക് കാണാന് വന്നു.. നിരാശാ പ്രതികരണം മാണി സാര് നന്നായി വിളറി, വിയര്ത്തു. ഒപ്പമുണ്ടായിരുന്ന ജോയ് ഏബ്രഹാമിനോടായി പറഞ്ഞു. ശ്ശെ മമ്മൂട്ടി എന്ത് വിചാരിച്ചുകാണും ... സന്ദര്ഭത്തിനനുസരിച്ച് കരയാനോ ചിരിക്കാനോ പെരുമാറാനോ പരിചയമറിയിക്കാനോ മാണിസാറിനോളം അറിയാവുന്ന ആരുണ്ടായിരുന്നു. എന്തൊരഴകാണ്... സായ് പല്ലവിയുടെ പുതിയ ചിത്രങ്ങള് ഏറ്റെടുത്ത് ആരാധകര് പക്ഷേ മുഖത്തുനോക്കി കൈപിടിച്ചൊന്ന് കുലുക്കി കള്ളച്ചിരിയോടെ മാണിസാറിന്റെ നമ്ബര് പച്ചക്ക് പൊളിച്ചവര് വേറെയുണ്ടാകില്ല. ഒരിക്കല് ഷാജി എന് കരുണിനോട് ഞാന് ചോദിച്ചു. മ്മൂട്ടിയേയും മോഹന്ലാലിനെയും വച്ച് സിനിമയെടുത്തിട്ടുണ്ടല്ലോ. ആരാണ് കൂടുതല് നല്ലത് എന്ന്. മറുപടി... മമ്മൂട്ടി 100 വയസുവരെയുള്ള തന്റെ ജീവിതം ആസൂത്രണം ചെയ്ത്, ചിട്ടയായി പരിശീലിച്ച് കഠിനാധ്വാനം ചെയ്ത് അര്പ്പണ ബോധത്തോടെ അച്ചടക്കത്തോടെ ജീവിക്കുന്നു. ലാല് നാളെ എന്താ ചെയ്യുകയെന്നുറപ്പിക്കാതെ ഇന്നലെകളെയും ഇന്നിനെയും തള്ളിനീക്കുന്നു. പക്ഷേ വിജയം രണ്ടുപേര്ക്കും ഏറെക്കുറേ സമമാണ്. മമ്മൂട്ടിക്ക് കഠിനാധ്വാനമാണ് കരുത്തെങ്കില് ലാലിന് ഭാഗ്യവും ദൈവാധീനവും. മമ്മൂട്ടിയെ ഒരുനടനായി ദൂരെ നിന്ന് മാത്രം അറിയുന്ന ആളാണ് ഞാന്. പക്ഷേ പറയാതിരിക്കാനാവില്ല... നിങ്ങള് ഒരു സംഭവം തന്നെ. ജന്മദിനാശംസകള്... source: oneindia.com